2012.gada Rīkojums Nr.

Rīgā (prot. Nr. .§)

**Par Ministru kabineta Atzinības raksta piešķiršanu**

1. Atbalstīt Ministru kabineta Apbalvošanas padomes priekšlikumu un saskaņā ar Ministru kabineta 2010.gada 5.oktobra noteikumu Nr.928 „Kārtība, kādā dibināmi valsts institūciju un pašvaldību apbalvojumi” 58.punktu piešķirt Ministru kabineta Atzinības rakstu:

1.1. Piecu Zviedrijā dzīvojošu Latvijas pilsoņu grupai:Jānim Krēsliņam, Austrai Krēsliņai, Indrai Vilsonei, Andrim Berķim, Intam Ivanovskim par veikumu „Zviedrijas Latviešu Centrālās padomes/ Zviedrijas Latviešu apvienības  iniciatīvas pilsoņu aktīvai dalībai 10. un 11. Saeimas vēlēšanās” ietvaros, par ieguldījumu Zviedrijā dzīvojošo Latvijas pilsoņu saiknes ar Latviju stiprināšanā un re-emigrācijas procesu veicināšanā.

1.2. Rīgas Tautas lietišķākās mākslas studijas „Bārbele” vadītājai, tautas daiļamatu meistarei, Latvijas Amatniecības kameras goda meistarei tekstilrokdarbu amatos, Kultūrizglītības un nemateriālā mantojuma centra Tautas lietišķās mākslas nozares padomes loceklei, Rīgas Tehniskās universitātes docentei, inženierzinātņu doktorei tekstilmateriālu tehnoloģiju un dizaina zinībās Dagmārai Prībergai par mūža ieguldījumu Latvijas amatniecības kultūrvēsturiskā mantojuma saglabāšanā, veicinot izpratni par amatniecību Latvijā un ārvalstīs.

1.3. Latvijas Lauksaimniecības universitātes Konventa priekšsēdei, Veterinārmedicīnas fakultātes Preklīniskā institūta direktorei, profesorei, habilitētajai bioloģijas zinātņu doktorei Edītei Birģelei par mūža ieguldījumu veterinārmedicīnas nozares attīstībā, ilggadēju pedagoģisko, sabiedrisko un zinātnisko darbību, kā arī par izcilu devumu jauno speciālistu sagatavošanā.

1.4. Bijušajam baleta māksliniekam, pedagogam, Rīgas horeogrāfijas vidusskolas mākslinieciskajam vadītājam  un direktoram Haraldam Ritenbergam parmūža ieguldīju baleta mākslā.

1.5. Turaidas muzejrezervāta direktorei, Latvijas Zinātņu akadēmijas goda loceklei Annai Jurkānei par unikāla Eiropas nozīmes kultūras pieminekļa – Turaidas muzejrezervāta izveidošanu un attīstību par pasaules mēroga tūrisma objektu.

1.6. Mālpils novada domes priekšsēdētājam Aleksandram Lielmežam par ilggadēju un nozīmīgu ieguldījumu Mālpils novada attīstībā, sabiedriskajā un saimnieciskajā darbībā.

1.7. Finanšu ministrijas Pašvaldību finansiālās darbības uzraudzības un finansēšanas departamenta direktorei Jolantai Plūmei par nozīmīgu ieguldījumu pašvaldību finansiālās darbības uzraudzībā.

1.8. Valsts kases pārvaldnieka vietniecei Guntai Mednei par nozīmīgu ieguldījumu veicinot starptautiskā sektora grāmatvedības standartu normu ieviešanas procesa vadību valsts un pašvaldību sektorā.

 2. Noteikt, ka Ministru kabineta Atzinības rakstu Jānim Krēsliņam, Austrai Krēsliņai, Indrai Vilsonei, Andrim Berķim, Intam Ivanovskim pasniedz ārlietu ministrs Edgars Rinkēvičs; Dagmārai Prībergai – izglītības un zinātnes ministrs Robets Ķīlis; Edītei Birģelei – zemkopības ministre Laimdota Straujuma; Haraldam Ritenbergam un Annai Jurkānei – kultūras ministre Žaneta Jaunzeme-Grende; Aleksandram Lielmežam – vides aizsardzības un reģionālās attīstības ministrs Edmunds Sprūdžs; Jolantai Plūmei un Guntai Mednei – finanšu ministrs Andris Vilks.

Ministru prezidents V.Dombrovskis

Labklājības ministre I.Viņķele

15.10.2012.

372

Irēna Pļaveniece

67082911; irena.plaveniece@mk.gov.lv